মহানগরের মহাপুজো, জগৎ মুখার্জী পার্ক

ওয়েব ডেস্ক: দুর্গা পুজোর (Durga Puja 2025 ) কাউনডাউন শুরু হয়ে গিয়েছে। শরতের আকাশ জানান দিচ্ছে মা আসছেন। শহরের মণ্ডপে পুজোর প্রস্তুতি একেবারে শেষের দিকে। পুজো বার্ষিকী সংগ্রহ,পুজোর ছুটিতে ট্যুর প্ল্যান সেরে ফেলা হয়ে গিয়েছে বহুদিন। উত্তর, মধ্য থেকে দক্ষিণ, শহরের পুজোগুলির ‘থিমবুক’-এ একবার চোখ বুলিয়ে নেওয়া। কলকাতার প্রতিটি পুজো কমিটি প্রতি বছরই তাদের প্যান্ডেল সাজানোর জন্য নিত্যনতুন থিম বেছে নেয়। থিমের ছোঁয়ায় সেজে উঠেছে জগৎ মুখার্জি পার্ক (Jagat Mukherjee Park)। তাদের এবারের ভাবনা ‘কৃত্রিম বুদ্ধিমত্তা: আশীর্বাদ নাকি অভিশাপ?’

এই বছর ৮৯ বছরে পা রেখেছে জগৎ মুখার্জি পার্কের পুজো। এই পুজো শিল্পকর্ম আর সাজসজ্জার মাধ্যমে তুলে ধরবে কী ভাবে কৃত্রিম বুদ্ধিমত্তা বা আর্টিফিশিয়াল ইন্টেলিজেন্স (AI) আমাদের জীবনকে বদলে দিচ্ছে।এর আগে জগৎ মুখার্জি পার্কের পুজোয় বনগাঁ লোকাল ও গঙ্গার নীচের মেট্রো নিয়ে কাজ করেছেন শিল্পী সুবল পাল ৷ মণ্ডপে পা দিলে এআই যুগ প্রবেশ করবেন দর্শকরা। রোবট বাইরে আর ঘরবন্দি মানুষ। বাইরের জগৎ নিয়ন্ত্রণ করছে এআই প্রযুক্তি। থাকছে টাইম টেবল মেশিন, যা দর্শকদের আগামীতে এগিয়ে নিয়ে যাবে ৫০ বছর পর কী হবে সেখানে। পুজোর কমিটির সদস্যদের মতে জগৎ মুখার্জি পার্কের পুজো সবসময় মানুষকে নতুন কিছু উপহার দিতে চেষ্টা করে, এবারেও তা অন্যথা হয়নি। এবার থিম ‘এবার এআই’। পুজো কমিটির কর্মকর্তা জানিয়েছেন, মণ্ডপ ও থিম সকলের মন কাড়বে ৷ অন্যরকম কিছু উপহার দেবে দর্শককে ৷ চমক থাকছে দর্শকদের জন্য।

আরও পড়ুন: মহানগরের মহাপুজো, ৯৫ পল্লী

থিম বর্ণনা করতে গিয়ে পুজো কমিটির কর্মকর্তা দ্বৈপায়ন রায় জানান, মানুষের শ্রেষ্ঠত্বের একমাত্র কারণ হল তাদের চিন্তাশক্তি। সময়ের সঙ্গে সঙ্গে মানবজাতিকে চিন্তাশক্তি উন্নত করেছে বিশ্বজুড়ে কৃত্রিম বুদ্ধিমত্তার যুগের সূচনা হয়েছে । এই প্রযুক্তি আশীর্বাদ নাকি অভিশাপ এখনই সেবিষয়ে সিদ্ধান্ত নেওয়া যাবে না । কমিটির মতে, তাদের এই প্যান্ডেলের মূল উদ্দেশ্য হল বোঝানো যে AI এখন শুধু কল্পবিজ্ঞানের বিষয় নয়। এটি এখন আমাদের রোজকার জীবনের অঙ্গ। এটি জীবনকে সহজ করতে পারে, তবে যদি সাবধানে ব্যবহার না করা হয়, তাহলে এটি বিপজ্জনকও হয়ে উঠতে পারে। পূজা কমিটি একটি আধ্যাত্মিক বার্তাও দিচ্ছে। তারা মা জগদ্ধাত্রীর কাছে প্রার্থনা করেছে যেন মানুষ প্রযুক্তিকে সঠিক পথে ব্যবহার করতে পারে।

দেখুন ভিডিও